Hans Petter Aarseth

Hans Petter Aarseth (født 29. desember 1940) er en norsk lege og helseleder.

Aarseth studerte medisin ved Universitetet i Oslo (UiO) og ble uteksaminert i 1965. Etter endt turnustjeneste var han ansatt ved Fysiologisk institutt ved UiO, der hans forskningsfelt var innen sirkulasjon og lungefysiologi.

I 1978 begynte han med klinisk arbeid ved Aker sykehus, senere Ullevål sykehus. Han ble spesialist i indremedisin i 1984, og grenspesialist på  nyresykdommer i 1986. Fra 1996 til 2002 var han president i Den norske legeforening. Siden 1. juli 2002 har han arbeidet i Helsedirektoratet, der han har vært divisjonsdirektør i divisjon for spesialisthelsetjenester og en del av ledergruppen i direktoratet. Han er nå prosjektdirektør i HelsedirektoratetHans Petter Aarseth Nasjonalt råd for kvalitet og prioritering i helsetjenesten.

Aarseth ble i 2010 utnevnt til ridder av 1. klasse av St. Olavs Orden for innsats for norsk helsetjeneste.Utnevnelse til St. Olavs Orden, kongehuset.no, 31. mai 2010.

 Referanser 

Kategori:Norske leger
Kategori:Riddere av 1. klasse av St. Olavs Orden
Kategori:Fødsler i 1940
Kategori:Norske helseledere